OpenLLM-France/wikimedia huggingface dataset:
# Monika Zehrt

Monika Zehrt –geroago, Landgraf– (Riesa, Alemaniako Errepublika Demokratikoa; 1952ko irailaren 29a) Alemaniako Ekialdeko esprinter erretiratua da, 400 metroko lasterketa-proban espezializatua. 1972ko Olinpiar Jokoetan urrezko dominak bi irabazi zituen, banakako 400 m eta 4 × 400 m erreleboetan; horietan, gainera, olinpiar errekor eta munduko errekor berri bat ezarriz, hurrenez hurren. Zehrtek 1971ko Europako Txapelketan eta 1970 zein 1973ko Europako Koprtaan ere irabazi zituen erreleboetako urre-dominak.
Bere karreran zehar, deenetara, 400 m-ko munduko errekor bat eta beste lau, 4 × 400 m-tan. 1974an erretiroa hartu ondoren, kanpo-merkataritzan lizentziatu eta altzari-enpresa baten buru bilakatu zen. Ezkondu baina, gero, dibortziatu zen Jochen Landgraf, 400 m-ko hesilariarekin.

## Erreferentziak

* ↑ «Monika Zehrt Bio, Stats, and Results | Olympics at Sports-Reference.com» web.archive.org 2020-04-17 (Noiz kontsultatua: 2022-05-18).

## Kanpo estekak

* Datuak: Q179276
* Multimedia: Monika Zehrt / Q179276
# Monika Etxebarria

Monika Etxebarria Ariznabarreta (Arbizu, Nafarroa, 1963) euskal itzultzailea, interpretea eta zuzentzailea da. Euskal Filologia ikasi zuen Deustuko Unibertsitatean. Gaur egun, Nafarroako Gobernuan aritzen da itzultzaile lanetan eta zenbait argitaletxerentzako itzulpenak egiten ditu. EIZIEko bazkidea ere bada.
2010. urtean zinpeko itzultzaile lanetarako izendapena eskuratu zuen bai euskaratik gaztelaniarako eta bai gaztelaniatik euskararako, meritu bidez, lege-, administrazio-eta ekonomia-arloetan itzulpenak edota interpretazio-lanak eginda izateagatik.

## Lanak

Itzulpenak
* Modiano, Patrick: Dora Bruder (2015). Iruñea, Igela. [fr - eu]
* Fournier, Alain: Meaulnes handia (2012). Donostia, Alberdania, Erein, Igela. [fr-eu]
* Pamuk, Orhan: Elurra (2007). Donostia, Elkar. [tr-eu]
* Kiš, Danilo: Hildakoen entziklopedia (2005). Donostia, Elkar, Alberdania. [sr-eu]
* Sartre, Jean-Paul: Goragalea (2003). Donostia, Alberdania, Elkar. [fr-eu]
* Datuak: Q42314694
# Monika Linkytė

Monika Linkytė (Gargždai, Lituania, 1992ko ekainaren 3a) lituaniar abeslaria da, 2015eko Eurovision Abesti Lehiaketan Vaidas Baumilarekin batera Lituania ordezkatuz jardun zena. Lehenago ere saiatu zen 2010, 2011, 2012, 2013 eta 2014ko edizioetan. 2023ko Eurovision Abesti Lehiaketan bakarlari gisan esku hartu zuen, Stay kantarekin.

## Diskografia
### Estudioko diskoak

* Walk with Me (2016)

## Kanpo estekak

* Datuak: Q19341435
* Multimedia: Monika Linkytė / Q19341435
# Monika Madinabeitia

Monika Madinabeitia Medrano (Eskoriatza, 1971) Mondragon Unibertsitateko irakasle eta ikertzailea da, Humanitate eta Hezkuntza Zientzien Fakultatean. 2023tik Etxepare Euskal Institutuko Euskara Sustatu eta Hedatzeko Zuzendaria da.

## Ibilbidea

Ingeles Filologian lizentziatua da (1994) eta Ipar Amerikako Mendebaldeko literaturan doktorea (2006), Euskal Herriko Unibertsitatean. 2005etik irakaslea da Mondragon Unibertsitateko Humanitate eta Hezkuntza Zientzien Fakultatean. Bere ikergaiak identitateak, kultura, migrazioa eta euskal diasporak dira. Berrikuntza eta Esku-hartzea Gizarte Kulturanitz eta Eleanitzetan ikertaldeko kidea da Hezkuntza eta Komunikazioaren arloetan, baita EHUko Rewest Ipar Amerikaren Mendebaldeko Literatura eta Kulturari buruzko ikertaldeko kidea ere. 2021ean Boiseko Estatu Unibertsitateko (Boise, Idaho, AEB) irakasle gonbidatua izan zen, Eloise Garmendia katedran.

## Lanak

* Petra, My Basque Grandmother (2018, Center for Basque Studies Press, University of Nevada, Reno)

## Erreferentziak

* ↑ «Monika Madinabeitia, Etxepare Euskal Institutuko Euskara Sustatu eta Hedatzeko zuzendari berria» www.etxepare.eus (Noiz kontsultatua: 2023-03-23).
* ↑ «Ikerketa eta Transferentzia taldeak» Mondragon Unibertsitatea (Noiz kontsultatua: 2023-03-23).
* ↑ «Rewest Ikerketa Taldea - UPV/EHU» Rewest Ikerketa Taldea (Noiz kontsultatua: 2023-03-23).

## Kanpo estekak

* Datuak: Q123735913
# Monipita

Monipita elementu natiboak motako minerala da eta barringerita taldearen kidea da.

## Ezaugarriak

Monipita elementu kimiko mineralaren formula kimikoa hau da: ${\ce {MoNiP}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Monipite: Mineral information, data and localities.» www.mindat.org (Noiz kontsultatua: 12-05-2019).
# Monikie

Monikie, Eskoziako herri bat da, Angus eskualdean.

## Kanpo estekak

* Datuak: Q6900246
* Multimedia: Monikie / Q6900246
# Monique Jacot

Monique Jacot (Neuchâtel, 1934ko abuztuaren 19a – 2024ko abuztuaren 6a) suitzar fotokazetaria izan zen.

## Bizitza

Monique Jacot munduko lehen emakumezko fotokazetarietako bat izan zen.
1953tik 1956ra Veveyko Arte eta Lanbide Eskolan ikasi zuen. Bere irakasleetako bat Gertrude Fehr alemaniar argazkilaria izan zen.
1980ko hamarkadan Yemen bisitatu zuen hainbat aldiz, eta aldizkari ezagun askorentzako erreportajeak egin zituen, hala nola Camera, Elle, L'Illustré, Schweizer Illustrierte, Du, Réalités eta Vogue Paris.
Horrez gain, emakumeek jasaten dituzten egoerei buruzko hainbat lan argitaratu zituen 1980ko eta 1990eko hamarkadetan: Femmes de la terre 1989an, Printemps de femmes 1994an eta Cadences : l'usine au féminin 1999an.
2000n, 5 hilabete eman zituen Kairon (Egipto), eta Niloko deltaren argazkiak egin zituen.
Bere karreran zehar Munduko Osasun Erakundean aritu zen argazkilari gisa.
Jacoten hainbat lan Houstongo Arte Ederren Museoan daude.
Monique Jacot 2024ko abuztuaren 6an hil zen, 89 urte zituela.

## Sariak

* 1974: Arte Aplikatuen Sari Federala
* 2005: Fondation vaudoise pour la culture-ren Argazkilaritzako Sari Nagusia
* 2020: Diseinuko Sari Nagusia

## Erreferentziak

* 1 2 (Italieraz) «Addio a Monique Jacot» Radiotelevisione svizzera di lingua italiana 2024-08-08 (Noiz kontsultatua: 2024-08-09).
* ↑ (Ingelesez) Frank, Priscilla. «Monique Jacot Is The Pioneering Female Photographer You Don't Know, But Should» Huffpost 2015-01-06 (Noiz kontsultatua: 2024-08-09).
* 1 2 3 (Frantsesez) Jaunin, Françoise. «Militante et poète» 24 heures 2009-09-02.
* 1 2 (Frantsesez) «Monique Jacot» Dictionnaire historique de la Suisse (DHS) 2007-02-05 (Noiz kontsultatua: 2024-08-09).
* ↑ (Frantsesez) «Monique Jacot» RTS 1975-02-03 (Noiz kontsultatua: 2024-08-09).
* 1 2 (Ingelesez) Friedman, Julia. «A Woman Who Wielded a Camera Like a Brush» Hyperallergic 2014-12-22 (Noiz kontsultatua: 2024-08-09).
* ↑ (Frantsesez) «Transferts et héliogrammes» Musée Jenisch jatorrizkotik artxibatua (artxibatze data: 2023-10-26) (Noiz kontsultatua: 2024-08-09).
* ↑ (Frantsesez) «Monique Jacot: Maternité de Norques» mfah.org.
* ↑ (Frantsesez) «De l’Arabie heureuse, trésors de voyages» Le Temps 2019-12-06 (Noiz kontsultatua: 2024-08-09).
* ↑ (Frantsesez) «2005» Fondation vaudoise pour la culture (Noiz kontsultatua: 2024-08-09).
* ↑ (Frantsesez) «Grand Prix Design 2020 pour Ida Gut, Monique Jacot et Kueng Caputo» RTS 2020-07-03 (Noiz kontsultatua: 2024-08-09).
* ↑ (Frantsesez) Gobbo, Stéphane. «Monique Jacot, de l'expérimentation et des plumes» Le Temps 2020-08-14 (Noiz kontsultatua: 2024-08-09).

## Kanpo estekak

* Datuak: Q18086591
* Multimedia: Monique Jacot / Q18086591
# Michel Serres

Michel Serres (Agen, 1930eko irailaren 1a - Vincennes, 2019ko ekainaren 1a) frantses filosofo eta zientzietako historialaria izan zen. Frantses Akademiaren kidea 1990etik izan zen eta zientzien historia, zientzien filosofia eta epistemologia lanak argitaratu zituen.

## Lanak

* Le Système de Leibniz et ses modèles mathématiques, 1968
* Hermès I, la communication, 1969
* Hermès II, l'interférence, 1972
* Hermès III, la traduction, 1974
* Jouvences, 1974
* Auguste Comte. Leçons de philosophie positive, 1975
* Esthétiques sur Carpaccio, 1975
* Feux et signaux de brume, 1975
* Hermès IV, La distribution, 1977
* La Naissance de la physique dans le texte de Lucrèce, 1977
* Hermes V, Le passage du Nord-ouest, 1980
* Le Parasite, 1980
* Genesse, 1982
* Détachement, 1983
* Rome. Le livre des fondations, 1983
* Les Cinq Sens, 1985
* L'Hermaphrodite, 1987
* Statues, 1987
* Élements d'histoire des sciences, 1989
* Le contrat naturel, 1990
* Le Tiers-instruit, 1991
* Discours de réception de Michel Serres à l'Académie Française et réponse de Bertrand Poirot-Delpech, 1991
* Éclaircissements, 1992
* La Légende des Anges, 1993
* Les Origines de la géométrie, 1993
* Atlas, 1994
* Éloge de la philosophie en langue française, 1995
* Nouvelles du monde, 1997
* Le Trésor. Dictionnaire des sciences, 1997
* À visage différent, 1997
* Paysages des sciences, 1999
* Hergé, mon ami, 2000
* Hominescence, 2001
* Variations sur le corps, 2002
* Conversations, Jules Verne, la science et l'homme contemporaine, 2002
* L'incandescent, 2003
* Rameaux, 2004
* Récits d'humanisme, 2006
* Petites chroniques du dimanche soir, 2006
* L'Art des ponts: homo pontifex, 2006
* Le Tragique et la pitié. Discours de réception de René Girard à l'Académie Française et réponse de Michel Serres, 2007
* Petites chroniques du dimanche soir 2, 2007
* Carpaccio, les esclaves libérés, 2007
* Le Mal propre: polluer pour s'appropier?, 2008
* La Guerre mondiale, 2008
* Écrivans, savants et philosophes font le tour du monde, 2009
* Temps des crises, 2009
* Van Cleef et Arpels, Le Temps poétique, 2009
* Petites chroniques du dimanche soir 3, 2009
* Biogée, 2010
* Musique, 2011
* Petite Poucette, 2012
* Andromaque, veuve noire, 2012
* Les Temps nouveaux, 2013
* Pantopie, de Hermès à Petite Poucette, 2014
* Petites chronique du dimanche soir tome VI, 2014
* Yeux, 2014
* Le Gaucher boiteux: Puissance de la pensée, 2015
* Du bonheur, aujourd'hui, 2015
* Solitude. Dialogue sur l'engagement, 2015
* De l'impertinence, aujourd'hui, 2016
* Darwin, Bonaparte et le Samaritaine: une philosophie de l'histoire, 2016
* De l'Amitié, aujourd'hui, 2017
* C'était mieux avant!, 2017
* Défense et illustration de la langue française aujourd'hui, 2018
* Morales espiègles, 2019
* Datuak: Q364456
* Multimedia: Michel Serres / Q364456
# Michel Tournier

Michel Tournier (Paris, Frantzia, 1924ko abenduaren 19a - Choisel, Frantzia, 2016ko urtarrilaren 18a) frantsesezko idazlea izan zen.

## Bizitza

Zuzenbide, Filosofia eta Literaturako ikasketak egin zituen, Parisen eta Alemanian. Berehalako arrakasta izan zuen, bai kritikarien artean bai irakurleen artean. Izan ere, Vendredi ou les limbres du Pacifique (1967, Ostirala edo Pazifikoko linboak) lehen eleberriarekin, Frantziako Akademiaren Eleberri Saria irabazi zuen, eta bigarrenarekin —Le roi des aulnes (1970, Haltzen erregea)—, Goncourt saria. Tournierrek garrantzi handia eman zion lengoaiari eleberriaren idazketan. Garai bateko gaiak, mitoak eta elezaharrak baliatu zituen sarritan. Lehen eleberria, adibidez, Robinsonen mitoaren aldaera bat da: Robinson zibilizaziotik urrundutako bizimodu batera erakartzen du Ostiralek, eta ez alderantziz, Daniel Defoeren obran bezala.
Beste zenbait lan aipagarri: Le méteores (1975, Meteoroak), Gaspard, Melchior et Balthazar (1980, Gaspar, Meltxor eta Baltasar), La goutte d´or (1985, Urrezko tanta) eta Gilles et Jeanne (1983, Gilles eta Jeanne). Ipuingile gisa, aipagarriak ditu, besteak beste, Le coq de bruyère (1978, Basoilarra), Angus (1988), Barbedor (1980) eta Sept contes (1998, Zazpi ipuin). Saiakera ere idatzi du: Le vent Paraclet (1977, Paraklito haizea), Le vol du vampire (1981, Banpiroaren hegaldia), Célébrations (1999, Ospakizunak) eta Je m'avance masqué (2010).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160783
* Multimedia: Michel Tournier / Q160783
# Michel Zelaia

Michel Zelaia (Biarritz, 1930eko uztailaren 4a - Biarritz, 2020ko urtarrilaren 1a) lapurtar errugbilaria izan zen, bigarren lerroko, hirugarren lerroko erdiko eta hirugarren lerroko hegal postuetan aritzen zena. Kirol ibilbide luze eta oparoa egin zuen 1950eko eta 1960ko hamarkadetan, Biarritz Olympique taldean eta Frantziako selekzioan. Jokalari gisa erretiratu ondoren, entrenatzaile aritu zen. Adituen iritziz, Euskal Herriko errugbilaririk handiena izan da, Serge Blancorekin batera.

## Bizitza

Michel Zelaia Biarritzen jaio zen 1930eko uztailaren 4an. Biarritz Olympiquen egin zuen ia bere ibilbide osoa, 1960an Stade bordelaisek kontratatu zuen arte. Erretiroa hartu baino lehen, Sport Athlétique Mauléonaiseko jokalari-entrenatzailea izan zen. Ez zuen titulurik irabazi Lapurdiko taldearekin, baina arrasto sakona utzi zuen, kapitain izan baitzen urte askoan. 1957an, Frantziako errugbi txapelketako jokalari onenaren Oscar du Midi olympique saria jaso zuen.
Frantziako selekzioarekin eskuratu zituen lorpenik garrantzitsuenak. 50 partida jokatu zituen 1953-1961 bitartean, eta hemezortzi puntu lortu. Hamabi aldiz izan zen kapitain, bigarren eta hirugarren lerroko jokalari gisa, eta haren lana erabakigarria izan zen Frantziak Bost Nazioen Torneoa bost aldiz irabaz zezan: 1954an, 1955ean, 1959an, 1960an eta 1961ean.
Erretiratu ondoren, hamar urtez entrenatu zuen Biarritz Olympique, hiru alditan banatuta: 1967tik 1972ra, 1976tik 1980ra eta 1988tik 1989ra. Frantziako selekzioaren prestatzailea ere izan zen hainbat biratan. 1989an, familiarekin Australia aldera joan eta bertako talde batzuen entrenatzailea izan zen. Hegoafrikan egonaldi bat egin ondoan, Biarritzeko gaztetxoak prestatzen amaitu zuen bere entrenatzaile ibilbidea.

## Palmaresa
### Frantziako selekzioa

* Bost Nazioen Txapelketa
** irabazlea: 1954, 1955, 1959, 1960 eta 1961

## Oharrak

* ↑ Ingalaterra eta Galesekin berdindua.
* ↑ Galesekin berdindua.
* ↑ Ingalaterrarekin berdindua.

## Erreferentziak

* 1 2 3 4 Ikur baten agurra. Berria, 2020ko urtarrilak 3, CC BY-SA 4.0, berria.eus 2020-01-03 (Noiz kontsultatua: 2020-1-3).
* ↑ Etxeberria, Julen. (2020-01-03). Ikur baten agurra. Berria, 2020ko urtarrilak 3, CC BY-SA 4.0, berria.eus (Noiz kontsultatua: 2020-1-3).
* ↑ Reyrat, David. (2020-01-03). Décès de Michel Celaya, ancien capitaine du XV de France et de Biarritz. Le Figaro, 2020ko urtarrilak 2, lefigaro.fr (Noiz kontsultatua: 2021-9-20).

## Kanpo estekak

* Datuak: Q3309220
# Michel Temer

Michel Miguel Elias Temer Lulia (Tietê, São Paulo, 1940ko irailaren 23a) brasildar abokatu eta politikaria da. Brasilgo presidentea izan zen 2016ko abuztuaren 31tik 2018ko abenduaren 31ra.

## Erreferentziak

* ↑ Rousseff kargugabetu eta Temer izendatu dute Brasilgo presidente. eitb.eus (Noiz kontsultatua: 2017-1-12).
* Datuak: Q463533
* Multimedia: Michel Temer / Q463533
# Michel Tremblay

Michel Tremblay (Montreal, 1942ko ekainaren 25a) kanadar idazlea, eleberrigilea eta antzerkigilea da. Quebeceko idazle garrantzitsuenetako bat.
Literatura klasikoko ikasketak egiten hasi zen, baina bukatu gabe utzi zituen, linotipia batean lanean hasteko. Bere lanetan, pertsonaiak ingurune jakin batean kokatzen ditu beti: bera jaio zen auzoan eta kalean. Eleberrietan eta antzerki-lanetan Québeceko mikrokosmosa azaldu du, bera hazitako hiri eta familia-giroaren gordintasun osoarekin. Antzerkigile gisa, 1960an egin zuen debuta, Le train (Trena) obrarekin. Obra hark Quebeceko Idazle Gazteen saria irabazi zuen. Belles-Soeurs (1968, Ezkon ahizpak) obran bere lanik onena, beharbada joual hizkera erabili zuen, frantsesa eta ingelesa nahasten dituen hizkuntza-mota. Ordu arte jouala ez zen inoiz erabili antzerkian, baina harrezkero Quebeceko kulturaren ezaugarri nagusitzat erabiltzen hasi zen. Gainera, Belles-Soeurs garrantzi handikoa da, lotsarik gabe erakutsi zuelako errealitate sozialaren miseria, estalia ordu arte. Haren dramak, beraz, errealismo sozialaren barruan sar daitezke, eta kanadar frankofonoen bizitza arakatzen dute. 1973an, obra horren ingelesezko bertsioa estreinatu zen Toronton, txalo handien artean. Obra hain arrakastatsua gertatu zenez, beste bederatzi pieza idatzi zituen, Ezkon ahizpen zikloa deitu zuenaren barruan. Lanik aipagarrienak: A toi, pour toujours, ta Marie-Lou (1971, Zurea betiko, zure Marie-Lou); L'impromptu d'Outremont (1980, Kanadako burgesiaren azterketa); Albertine en cinq temps (Albertine bost alditan); Le vrai Monde? (Benetako mundua). Bestalde, antzerki-lanak idazteaz gainera, Michel Tremblayk antzerkigile handien lanak egokitu ditu: hasi Aristofanestik eta Tennesse Williamseraino. Eleberrigile gisa Chroniques du Plateau Mont Royal trilogia (1978-1982, Mont Royal ordokiko kronikak) du lanik aipagarriena.
2005ean, beste eleberri-sorta bat osatu zuen, The Cahiers (Le Cahier noir, Le Cahier rouge, Le Cahier bleu), Montrealgo Iraultza Lasaiaren (1960ko hamarkada) garaiko aldaketez diharduena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Michel Tremblay sarrera The Canadian Encyclopedian
* Datuak: Q560434
* Multimedia: Michel Tremblay / Q560434
# Michel Suleiman

Michel Suleiman (Amchit, 1948ko azaroaren 21a) libanoar militar eta politikaria izan zen. Libanoko presidentea izan zen 2008tik 2014ra.
Kristau-maronita familia batean jaio zen eta 1970ean Akademia Militarrean graduatu zen. Libanoko armadaren buru izan zen 1998tik 2008ra. Azken urte honetan Libanoko presidente hautatu zuten. 2014an amaitu zen agintaldian, adiskidetze nazionala lortzen saiatu zen.
* Datuak: Q57427
* Multimedia: Michel Sleiman / Q57427
# Monitore (konkurrentzia)

Konkurrentzian, monitorea hariek erabil dezaketen objetua edo moduloa da. Bere bereizgarri nagusia metodoak elkar-bazterketarekin exekutatzen direla da. Horrela, momentu jakin batean, hariek ezin dute monitorearen metodoak deitu beste hari batek monitorearen metodo bat erabiltzen ari denean.

## Ezaugarriak

Monitore bat definitzeko honako ezaugarriak eduki behar ditu:
* Kapsulatutako datuak eta atzipen prozedurak eduki behar ditu.
* Elkar-Bazterketa eta baldintzen sinkronizazioa ziurtatu behar ditu.
* Monitorea atzipen prozedura aktibo bakarra izan behar du, hau da, monitore instantzia bakarra egongo da.

## Monitorea eta hariak

Programa konkurrente batean hariak eta monitorea identifikatu behar dira:
* Hatia: ekintzak abiarazten dituen entitate aktiboa.
* Monitorea: ekintzei erantzuten dion entitate pasiboa.
Hari bat monitorean sartzeko monitoreari dagokion elkar-bazterketa blokeoa eskuratzen du. Haria bukatzean monitoretik ateratzeko monitorearen blokeoa askatu behar du.

## Monitoreen inplementazioa Javan

synchronized - monitore metodoak babesteko erabiltzen den etiketa, elkar-bazterketa ziurtatzen du.
wait – hariak monitoretik ateratzea eragiten du, beste hariei monitorean sartzeko aukera ematen.
notify/notifyAll - itxaroten geratu diren haria esnatzen ditu, monitorearen egoeran aldaketak egin direnean.
Metodo batean:
* Ekintzak babesten dira synchronized metodo batekin inplementatuz.
* Babesa inplementatzeko while begizta bat eta wait erabiltzen dira.
* Metodoaren bukaeran, beharrezkoa bada, beste hariak esnatuko dira notify/notifyAll erabiliz.

## Kanpo estekak

* Datuak: Q1062162
# Monivea

Monivea (irlanderaz Muine Mheá, "Ezti-uraren Larrea" esan nahi du) Irlandako mendebaldeko Galway konderriko erdialdean dagoen udalerria da. Galway hiritik 30 kilometrora eta Athenry udalerritik 9 kilometrora dago.

## Kanpo estekak

* Monivea udalerriko Historia eta Ondarea (Ingelesez)
* Datuak: Q2177739
* Multimedia: Monivea / Q2177739
# Monjardingo mendilerroa

    Artikulu hau mendilerroari buruzkoa da; beste esanahietarako, ikus «Monjardín».
Monjardingo mendilerroa Nafarroa Garaian kokatuta dagoen mendilerro bat da. Bere punturik altuena Monjardín mendia da, 894 metrorekin.
Mendilerroan dagoen Monjardín mendiak ematen dio izena mendilerroari.

## Mendiak

* Monjardín (Deioko gaztelua), 894 m 42°38′02″N 2°06′24″W﻿ / ﻿42.633764°N 2.1066464°W﻿ / 42.633764; -2.1066464
* Otxandibar, 715 m 42°36′57″N 2°07′53″W﻿ / ﻿42.6159614°N 2.1314331°W﻿ / 42.6159614; -2.1314331
* Alto del Pecho, 700 m 42°37′11″N 2°08′08″W﻿ / ﻿42.6196582°N 2.1356007°W﻿ / 42.6196582; -2.1356007
* Labeaga, 684 m 42°38′40″N 2°06′52″W﻿ / ﻿42.6444239°N 2.1144229°W﻿ / 42.6444239; -2.1144229
* Sorogorri, 543 m 42°39′08″N 2°07′52″W﻿ / ﻿42.65233211°N 2.131122302°W﻿ / 42.65233211; -2.131122302

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Monjardingo mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61249096
# Michel Ney

Michel Ney, 1. Elchingengo dukea, 1. Moskovako printzea (Sarrelouis, Lorrena, 1769ko urtarrilaren 10a - Paris, 1815eko abenduaren 7a) mariskal frantsesa, Elchingengo dukea eta Moskovako printzea izan zen.

## Bizitza

18 urte zituela armadan sartu zen. 1796. urtean jeneral izendatu zuten, eta zortzi urte geroago, mariskal. 1808an Napoleonek duke izendatu zuen, eta 1812an berriz, Moskovako printze, Portugalen eta Errusian borrokatu ondoren. Napoleonek enperadore izateari utzi zionean (1814) Borboien berrezarkuntzan lagundu zuen.
1815. urtean, Napoleon aginpidera itzuli zenean, berriz ere harekin batu eta zalduneriaren buru izan zen Waterlooko guduan. Porrotaren ondoren, borboitarrak aginpidera itzuli zirenean, Ney atxilo eraman eta heriotza-zigorra ezarri zioten. 1815eko abenduaren 7an Parisen fusilatu egin zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q40756
* Multimedia: Michel Ney / Q40756
# Michel Legrand

Michel Jean Legrand (Paris, 1932ko otsailaren 24a - Neuilly-sur-Seine, 2019ko urtarrilaren 26a) frantziar konpositore, zuzendari, eta jazz piano-jotzailea izan zen. 200 film eta telesail baino gehiagotarako musika konposatu zuen, abesti ugariz gain. Hiru Oscar sari irabazi zituen (Les Parapluies de Cherbourg filmaren I Will Wait for You abestia, Summer of '42 eta Yentl-aren soinu-bandak).
* Datuak: Q313281
* Multimedia: Michel Legrand / Q313281
# Michel Leiris

Michel Leiris (Paris, Frantzia, 1901eko apirilaren 20a - Saint-Hilaire, Frantzia, 1990eko irailaren 30a) frantsesezko idazlea eta etnologoa izan zen. 1924an mugimendu surrealistako kide egin eta Max Jacoben eraginpean Simulacre (Itxurak egin) lehen olerki-liburua argitaratu zuen. 1920ko hamarkadan idatzi eta 1946an argitaratutako Aurora bere eleberri bakarrean ere antzematen zaizkio surrealismoaren zantzuak. 1931n Afrikara joan zen etnologia-talde bateko idazkari gisa, eta urte batzuk geroago Antillak, Txina eta Kubara ere joan zen. Bidaia haien emaitzak dira, besteak beste, L´Afrique fantôme (1934, Afrika mamua) eta Cinq études d´ethnologie (1969, Bost etnologia ikerketa) saiakerak. Psikoanalisiak eraginda, L´âge d´homme (1939, Gizonaren adina) eta La reglè du jeu (Jokoaren araua) zikloa osatzen dute Biffures (1948, Ezabaketak), Fourbis (1955, Txikikeriak), Fibrilles (1966, Izpitxoak) eta Faible bruit (1976, Zarata ahula) liburuak idatzi zituen, autobiografiari tankera berri bat emanez. Aipagarriak dira, halaber, literaturgintza-zeremonietako errituekin parekatzen duten obrak: Le sacré dans la vie quotidienne (1938, Sakratutasuna eguneroko bizitzan) edota De la littérature considerée como une tauromachie (1964, Literatura tauromakiatzat hartua). Hil ondoren, Leirisen Journal (1992, Egunerokoa) argitaratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q462591
* Multimedia: Michel Leiris / Q462591
# Michel Lekuona

Michel Lekuona (Donibane Lohizune) lapurtar txirrindulari ohia da.

## Palmaresa

1979
* 8. Nafarroako Itzulian
1980
* 10. Nafarroako Itzulian
1981
* Tarbes-Sauveterre
* 2. Circuit de la Chalossen

## Kanpo estekak

* Datuak: Q126596302